**PROJEKTS**

**Apstiprināti**

ar Ķekavas novada domes

2024.gada \_\_.\_\_\_\_\_ sēdes

lēmumu Nr. \_\_. (protokols Nr. \_\_.)

**Saistošie noteikumi Nr. \_\_/2024**

**Kārtība, kādā Ķekavas novada pašvaldība kompensē sabiedriskā transporta biļešu vai personiskā transportlīdzekļa lietošanas izdevumus, ja izglītojamais iegūst izglītību speciālās izglītības programmā citā administratīvajā teritorijā**

*Izdoti saskaņā ar*

*Pašvaldību likuma 44.panta otro daļu,*

*Izglītības likuma 17. panta trešās daļas 12. un 14.punktu,*

1. **Vispārīgie jautājumi**
2. Saistošie noteikumi (turpmāk – noteikumi) nosaka kārtību un apmēru, kādā Ķekavas novada pašvaldība (turpmāk – pašvaldība) kompensē sabiedriskā transporta biļešu vai personiskā transportlīdzekļa lietošanas izdevumus (turpmāk – kompensācija), ja izglītojamais, kura deklarētā dzīvesvieta ir pašvaldības administratīvajā teritorijā (turpmāk arī – dzīvesvieta), iegūst izglītību speciālās izglītības programmā izglītības iestādē citā administratīvajā teritorijā.
3. Kompensāciju izmaksā, ja izmanto:
	1. sabiedrisko transportu, kas pārvadā pasažierus reģionālajā starppilsētu nozīmes maršrutā vai reģionālajā vietējās nozīmes maršrutā (turpmāk – braukšanas izdevumi);
	2. personisko transportlīdzekli (turpmāk – transporta izdevumi).
4. Pašvaldība mācību gada laikā izglītojamiem, kuru deklarētā dzīvesvieta ir pašvaldības administratīvajā teritorijā, un, kuri iegūst izglītību speciālās izglītības programmā izglītības iestādē citā administratīvajā  teritorijā, kompensē braukšanas vai transporta izdevumus par braucieniem no dzīvesvietas līdz izglītības iestādei un no izglītības iestādes līdz dzīvesvietai noteikumos noteiktajā kārtībā.
5. Pašvaldība kompensē braukšanas un transporta izdevumus Ministru kabineta noteiktajā mācību gada laikā, tai skaitā, ja ar izglītības iestādes direktora rīkojumu noteikta programmas apguve vasaras mēnešos.
6. **Braukšanas un transporta izdevumu pieprasīšanas un piešķiršanas kārtība**
7. Pašvaldība kompensē braukšanas izdevumus reizi dienā vienā maršrutā no dzīvesvietas līdz izglītības iestādei un vienā maršrutā no izglītības iestādes līdz dzīvesvietai 100 % apmērā bērniem no piecu gadu vecuma līdz pamatizglītības ieguves uzsākšanai un 1.- 12. klašu izglītojamiem.
8. Pašvaldība kompensē transporta izdevumus izglītojamo pārvadājumiem, atbilstoši īsākajam braucamā ceļa attālumam vienā maršrutā no dzīvesvietas līdz izglītības iestādei un vienā maršrutā no izglītības iestādes līdz dzīvesvietai. Kilometru skaits tiek noteikts, ņemot vērā braucienu abos virzienos.
9. Kompensāciju neizmaksā:
	1. par izglītojamo pārvadājumiem brīvdienās, svētku dienās, izglītojamo brīvlaikos, kā arī laikā, kad mācības izglītības iestādēs nenorisinās;
	2. ja izglītojamo pārvadājumus maršrutā nodrošina pašvaldības transports;
	3. izglītojamiem, kuri var izmantot sabiedrisko transportu un ir tiesīgi saņemt Ministru kabineta noteikumos paredzētos valsts apmaksātos braukšanas maksas atvieglojumus 100 % apmērā no braukšanas maksas sabiedriskajā transportā.
10. Braukšanas izdevumu kompensācijas saņemšanas kārtība:
	1. uzsākot mācību gadu vai mācību gada laikā, iestājoties izglītības iestādē, nepilngadīgā izglītojamā likumiskais pārstāvis (turpmāk – kompensācijas saņēmējs) iesniedz pašvaldībā iesniegumu, norādot dzīvesvietas adresi un izglītības iestādi. Iesniegumu izskata pašvaldības iestādes “Ķekavas novada centrālā administrācija” par izglītības jomu atbildīgā struktūrvienība (turpmāk – pārvalde);
	2. pārvalde, desmit darba dienu laikā pēc iesnieguma un visu lēmuma pieņemšanai nepieciešamo dokumentu saņemšanas no izglītojamā likumiskā pārstāvja:
		1. pārbauda iesniegto dokumentu atbilstību noteikumos noteiktajām prasībām;
		2. nepieciešamības gadījumā, iegūst pašvaldības un valsts datu reģistros pieejamo informāciju lēmuma pieņemšanai;
		3. pieņem lēmumu par braukšanas izdevumu kompensācijas piešķiršanu, ja izglītojamais atbilst noteikumos noteiktajiem nosacījumiem kompensācijas saņemšanai, vai atteikumu piešķirt kompensāciju, ja izglītojamais neatbilst noteikumos noteiktajiem nosacījumiem kompensācijas saņemšanai;
		4. ja pārvalde konstatē, ka braukšanas izdevumu kompensācijas lēmuma pieņemšanai nepieciešama papildus informācija, kura nav pieejama pašvaldības un valsts datu reģistros, kompensācijas saņēmējs iesniedz pārvaldei nepieciešamo informāciju/dokumentus lēmuma pieņemšanai;
	3. braukšanas izdevumu kompensācijas saņemšanai, kompensācijas saņēmējs, 5 (piecu) darba dienu laikā pēc tekošā mēneša beigām, iesniedz pašvaldībā iesniegumu ar klāt pievienotām sabiedriskā transporta braukšanas biļetēm (nebojātas, bez piezīmēm, labojumiem un svītrojumiem, kā arī ar skaidri salasāmu datumu un cenu) hronoloģiskā secībā, norādot maršrutu un transporta izmaksu kopējo summu (biļetēs veiktajiem ierakstiem jābūt skaidri salasāmiem, pretējā gadījumā braukšanas izdevumu kompensācija par nesalasāmām biļetēm netiek izmaksāta);
	4. pārvalde pārbauda kompensācijas saņēmēja sniegtos datus, un, ja tie ir pilnīgi un atbilstoši noteikumiem (tai skaitā, biļešu datums, cena, maršruts, izglītības iestādes apmeklējuma dienu skaits), līdz katra mēneša pēdējai darba dienai ar pašvaldības iestādes “Ķekavas novada centrālā administrācija” atbildīgās struktūrvienības speciālista un vadītāja saskaņojuma atzīmi nodod kompensācijas izmaksai.
11. Transporta izdevumu kompensācijas saņemšanas kārtība:
	1. uzsākot mācību gadu vai mācību gada laikā, iestājoties izglītības iestādē, kompensācijas saņēmējs iesniedz pašvaldībā iesniegumu, norādot dzīvesvietas adresi un izglītības iestādi, transportlīdzekli ar kuru tiks veikta izglītojamā pārvadāšana (pievienojot transportlīdzekļa reģistrācijas apliecības kopiju), nobrauktos kilometrus (turpmāk – km) dienā un vidējo degvielas vai elektroenerģijas patēriņu uz 1 (vienu) km;
	2. pārvalde, desmit darba dienu laikā pēc iesnieguma un visu lēmuma pieņemšanai nepieciešamo dokumentu saņemšanas no izglītojamā likumiskā pārstāvja:
		1. pārbauda iesniegto dokumentu atbilstību noteikumos noteiktajām prasībām;
		2. nepieciešamības gadījumā, iegūst pašvaldības un valsts datu reģistros pieejamo informāciju lēmuma pieņemšanai;
		3. pieņem lēmumu par transporta izdevumu kompensācijas piešķiršanu, ja izglītojamais atbilst noteikumos noteiktajiem nosacījumiem kompensācijas saņemšanai, vai atteikumu piešķirt kompensāciju, ja izglītojamais neatbilst noteikumos noteiktajiem nosacījumiem kompensācijas saņemšanai;
		4. ja pārvalde konstatē, ka transporta izdevumu kompensācijas lēmuma pieņemšanai nepieciešama papildus informācija, kura nav pieejama pašvaldības un valsts datu reģistros, kompensācijas saņēmējs iesniedz pārvaldei nepieciešamo informāciju/dokumentus lēmuma pieņemšanai;
	3. transporta izdevumu kompensācijas apmērs tiek aprēķināts, atbilstoši noteikumu 6.punktam, nobraukto kilometru skaitu vienu reizi dienā reizinot ar izglītības iestādes faktisko apmeklējuma dienu skaitu mēnesī, ņemot vērā vidējo degvielas vai elektroenerģijas patēriņu uz 1 (vienu) km;
	4. transporta izdevumu kompensācijas saņēmējs, 5 (piecu) darba dienu laikā pēc tekošā mēneša beigām, iesniedz pašvaldībā iesniegumu par transporta izdevumu kompensāciju, ar klāt pievienotiem attaisnojošiem dokumentiem par degvielas vai elektroenerģijas iegādi un izdruku no e-klases par apmeklējuma dienu skaitu izglītības iestādē;
	5. pārvalde pārbauda kompensācijas saņēmēja sniegtos datus, un, ja tie ir pilnīgi un atbilstoši noteikumiem, līdz katra mēneša pēdējai darba dienai ar pašvaldības iestādes “Ķekavas novada centrālā administrācija” atbildīgās struktūrvienības speciālista un vadītāja saskaņojuma atzīmi nodod kompensācijas izmaksai.
12. Kompensācijas saņēmējam braukšanas un transporta izdevumu kompensāciju izmaksā tikai par noteikumu 8.3. un 9.4. apakšpunktā noteiktajā termiņā iesniegtiem dokumentiem.
13. Kompensācijas izmaksu līdz katra mēneša pēdējai darba dienai veic pašvaldības iestādes “Ķekavas novada centrālā administrācija” atbildīgā struktūrvienība uz kompensācijas saņēmēja norādīto kredītiestādes kontu.
14. Braukšanas un transporta izdevumu kompensācija ir spēkā, kamēr izglītojamais ir reģistrēts Valsts izglītības informācijas sistēmā attiecīgajā izglītības iestādē un atbilst noteikumos minētajiem kritērijiem kompensācijas saņemšanai.
15. Iesnieguma veidlapa par braukšanas un transporta izdevumu kompensācijas pieprasīšanu un piešķiršanu pieejama pašvaldības oficiālajā tīmekļa vietnē [www.kekava.lv](http://www.kekava.lv)
16. **Noslēguma jautājumi**
17. Pārvaldes amatpersonas lēmumu par braukšanas vai transporta izdevumu kompensācijas piešķiršanu, atteikumu piešķirt kompensāciju vai kompensācijas izmaksas pārtraukšanu var apstrīdēt pašvaldības nolikumā noteiktajā kārtībā.
18. Pašvaldības nolikumā noteiktajā kārtībā pieņemto lēmumu var pārsūdzēt tiesā [Administratīvā procesa likumā](http://likumi.lv/ta/id/55567-administrativa-procesa-likums) noteiktajā kārtībā.

Domes priekšsēdētājs (\*PARAKSTS) J. Žilko

**Paskaidrojuma raksts**
**Ķekavas novada pašvaldības saistošajiem noteikumiem Nr. \_\_/2024**

**“Kārtība, kādā Ķekavas novada pašvaldība kompensē sabiedriskā transporta biļešu vai personiskā transportlīdzekļa lietošanas izdevumus, ja izglītojamais iegūst izglītību speciālās izglītības programmā citā administratīvajā teritorijā”**

|  |  |
| --- | --- |
| 1. Mērķis un nepieciešamības pamatojums  | Saistošo noteikumu mērķis ir noteikt kārtību un apmēru, kādā Ķekavas novada pašvaldība kompensē braukšanas (biļešu sistēma) un transporta izdevumus izglītojamiem, kuru deklarētā dzīvesvieta ir pašvaldības administratīvajā teritorijā (turpmāk – dzīvesvieta) un iegūst izglītību pēc speciālas izglītības programmas izglītības iestādē ārpus pašvaldības administratīvās teritorijas.Pašvaldības pilnvarojums izstrādāt saistošos noteikumus izriet no Pašvaldību likuma 44.panta otrās daļas, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību, un Izglītības likuma 17. panta trešās daļas 12. un 14.punktiem, kas noteic, ka pašvaldība nodrošina izglītības ieguvi izglītojamajiem ar speciālām vajadzībām (atbilstoši veselības stāvoklim, kas ietekmē izglītības ieguves veidu) speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs Ministru kabineta noteiktajā kārtībā un apmērā, kā arī nodrošina transportu izglītojamo nokļūšanai izglītības iestādē un atpakaļ dzīvesvietā, ja nav iespējams izmantot sabiedrisko transportu. |
| 2. Fiskālā ietekme uz pašvaldības budžetu | Saistošo noteikumu izpildei nav nepieciešams veidot jaunas institūcijas un/vai jaunas štata vietas. Saistošo noteikumu īstenošanas finansiālās ietekmes prognoze uz pašvaldības budžetu 2024.gadā 14000 *euro* apmērā ir paredzēta plānotā budžeta ietvaros. Saistošo noteikumu ietvaros nav paredzēts segt tādus braukšanas un transporta izdevumus, kas izglītojamiem radušies: valsts svētku dienās un brīvdienās, kā arī laikā, kad mācības izglītības iestādēs nenorisinās; sabiedriskajā transportā vai personīgā transporta līdzekļa izmaksas, ja izglītojamo pārvadājumus maršrutā nodrošina pašvaldības transports; izglītojamiem, kuri var izmantot sabiedrisko transportu un ir tiesīgi saņemt Ministru kabineta noteikumos paredzētos valsts apmaksātos braukšanas maksas atvieglojumus 100 % apmērā no braukšanas maksas sabiedriskajā transportā.Pašvaldība kompensē braukšanas un transporta izdevumus, atbilstoši normatīvajos aktos noteiktajiem mācību gada un mācību semestru sākuma un beigu laikiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Tiesiskais regulējums attiecināms uz izglītojamiem, kuri ārpus pašvaldības administratīvās teritorijas iegūst vispārējo izglītību vispārējās izglītības iestādēs pēc speciālas izglītības programmas.Noteikumu tiesiskais regulējums neradīs mērķgrupām jaunas tiesības, bet nodrošinās atbalsta iespējas izglītojamiem, kuri ārpus pašvaldības administratīvās teritorijas iegūst vispārējo izglītību vispārējās izglītības iestādēs pēc speciālas izglītības programmas.Ietekme uz vidi – nav paredzēta.Saistošie noteikumi neatstās ietekmi uz uzņēmējdarbības vidi pašvaldības teritorijā. Sabiedrības mērķgrupa, uz kuru attiecināms saistošo noteikumu tiesiskais regulējums, ir vispārējo izglītības iestāžu izglītojamie, kuri ārpus pašvaldības administratīvās teritorijas iegūst vispārējo izglītību vispārējās izglītības iestādēs pēc speciālas izglītības programmas, un viņu likumiskie pārstāvji. |
| 4. Ietekme uz administratīvajām procedūrām un to izmaksām | Izglītojamo likumiskie pārstāvji jautājumos par projekta piemērošanu var vērsties Ķekavas novada pašvaldības iestādes “Ķekavas novada centrālā administrācija” atbildīgajā struktūrvienībā. Braukšanas un transporta izdevumu kompensācijai izglītojamo likumiskie pārstāvji iesniedz iesniegumu par transporta izmaksu kompensācijas saņemšanu pašvaldībā. Braukšanas un transporta izdevumu kompensācijas izmaksu nodrošina Ķekavas novada pašvaldības iestādes “Ķekavas novada centrālā administrācija” atbildīgās struktūrvienības. Galvenie procedūras posmi un izglītojamo likumisko pārstāvju veicamās darbības noteiktas saistošo noteikumu projektā. Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Pašvaldību likuma 4.panta pirmās daļas 4.punktā ir noteikts, ka pašvaldības funkcija ir gādāt par iedzīvotāju izglītību, tostarp nodrošināt iespēju iegūt obligāto izglītību, savukārt, atbilstoši 44.panta otrajai daļai, dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Iesniegumu par braukšanas un transporta izmaksu kompensācijas saņemšanu izskata un izmaksu nodrošina pašvaldības iestādes “Ķekavas novada centrālā administrācija” atbildīgās struktūrvienības. Galvenie procedūras posmi un izglītojamo likumisko pārstāvju veicamās darbības noteiktas saistošo noteikumu projektā. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 8. Izstrādes gaitā veiktās konsultācijas ar privātpersonām un institūcijām | Konsultācijām tika izmantota sabiedriskā apspriešana, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. Saistošo noteikumu projekts tika publicēts pašvaldības mājas lapā no 2024.gada \_. \_\_\_\_\_\_ līdz 2024.gada \_\_. \_\_\_\_\_\_\_\_\_\_ (ieskaitot). Noteiktajā termiņā līdz 2024.gada \_\_.\_\_\_\_\_\_\_\_\_\_viedokļi vai priekšlikumi par saistošo noteikumu projektu \_\_\_\_\_\_ saņemti. |

Domes priekšsēdētājs (\*PARAKSTS) J. Žilko